open-index/open-wikipedia-markdown huggingface dataset:
திக்குவல்லை ஸப்வான்

**திக்குவல்லை ஸப்வான்** (Dickwella Safwan) எழுத்தாளர், நூலாசிரியர், பதிப்பாசிரியர், வானொலி நாடக எழுத்தாளர், மேடைநாடக நடிகர், வானொலி நாடக எழுத்தாளர், மொழிபெயர்ப்பாளர், எனப் பல கோணங்களில் தமிழ் இலக்கியத்துக்குப் பங்காற்றுபவர். முழு இலங்கைக்குமான சமாதான நீதிவான்.

## வாழ்க்கைக் குறிப்பு
இலங்கை திக்குவல்லையைப் பிறப்பிடமாகக் கொண்டவர் திக்குவல்லை எம்.எம். ஸப்வான். இவர் ஏ.ஆர். முகம்மது, எம்.எச். பலீலத்தும்மா தம்பதியினரின் புதல்வர். இவர், இனிகலை முஸ்லிம் வித்தியாலயம், அம்பாந்தோட்டை சாகிராக் கல்லூரி, திக்குவல்லை மின்ஹாத் முஸ்லிம் வித்தியாலயம் ஆகியவற்றின் பழைய மாணவர். தொழில்ரீதியில் கிராம உத்தியோகத்தர்.

ஈழத்துத் தேசிய பத்திரிகைகள், சஞ்சிகைகளில் இவர் தொடர்ச்சியாக நான்கு தசாப்தங்களாக எழுதிவருபவர். இவரது அதிகமான குறுங்கதைகள் ரோணியோ - கல்லச்சுப் பதிப்பாக வெளிவந்துள்ளன.

1978 ஆம் ஆண்டு இவரது முதல் சிறுகதை வானொலியில் ஒலிபரப்பானது. அதன் பின்னர் இவரது நூற்றுக்குமதிகமான ஆக்கங்கள் வானொலியில் ஒலிபரப்பாகியுள்ளன.

## எழுதிய சில நூல்கள்
* உம்மாவுக்கு ஒரு சேலை (சிறுகதைத் தொகுப்பு)
* ஒரே இரத்தம் (மொழிபெயர்ப்பு நூல்)
* கம்பராமாயணம் (மாணாக்கருக்கான நூல்)
* சீறாப்புராணம் - விளக்கம் (மாணாக்கருக்கான நூல்)
* நளவெண்பா, நாலடியார் (மாணாக்கருக்கான நூல்)

## வெளிவரவுள்ள நூல்
* வாப்பாவுக்கொரு சால்வை

## விருதுகள்
* 2008 ஆம் ஆண்டு சிறந்த மொழிபெயர்ப்பு (ஒரே இரத்தம்) நூலுக்கான அரச இலக்கிய விருது.
* 2012 ஆம் ஆண்டு தேசிய சமாதான சபை, இவருக்கு தேசமான்ய - தேச கீர்த்தி - கலாவிபூசண விருது வழங்கி கௌரவித்துள்ளது.
* 2013 ஆம் ஆண்டு 40 வருட இலக்கியச் சேவையைப் பாராட்டி தென்றல் கலாமன்றம் 'கலாஜோதி' விருது வழங்கி கௌரவித்துள்ளது.

## வெளியிணைப்புகள்

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு பாகம்:1

பகுப்பு:இலங்கை முஸ்லிம் எழுத்தாளர்கள்
பகுப்பு:ஈழத்துப் பதிப்பாளர்கள்
பகுப்பு:1960 பிறப்புகள்
மயூராசனம்

**மயூர்** என்றால் வடமொழியில் மயில் என்று பொருள். இந்த ஆசனத்தின் உச்ச நிலை மயில் நிற்பது போன்று காணப்படுவதால் இது மயூராசனம் என்று பெயர் பெற்றது

## செய்முறை

மயூர் ஆசனம் என்றால் மயில் ஆசனம் எனப் பெயர், முழங்கால் மண்டியிட்டு குதிகால் மேல் உட்காரவும். முன் கைகளைச் சேர்ததுத் தரையில் உள்ளங்கைகளை ஊன்றவும். வயிற்றை இறுக்கி மூச்சை உள் வைத்துத் தொப்புகளை முழங்கை மேல் வைத்து கால்களை மெதுவாகப் பின் நீட்டி முன்சாய்த்து சித்திர நிலைக்கு வரவும். ஆரம்பத்தில் முகத்திற்குக் கீழ் தலையணை கண்டிப்பாக வைக்க வேண்டும். ஒரு மறைக்கு 10 முதல் 15 வினாடி வரை 3 முறை செய்யலாம்.

## பலன்கள்

வாத பித்த கபங்களை சமமாய்க் காக்கும். விதானம் இரைப்பை, ஈரல், கணையம், சிறுகுடல் இவைகள் கசக்கப்பட்டு நல்ல ரத்த ஓட்டம் ஏற்படும். ஜீரண உறுப்புகள் அனைத்தும் நன்கு இயங்கும். நீரிழிவு நோய்க்கு முக்கிய ஆசனம்.

## மேற்கோள்கள்

பகுப்பு:யோகாசனங்கள்
சிரசாசனம்

thumb|right|250px
**சிரசாசனம்** என்றால் ஒருவர் தலைகீழாக நின்று செய்யப்படும் ஆசனமாகும். சிரசு என்றால் தலை என்று பொருள்.

## செய்முறை
#விரிப்பின் மீது கால் முட்டிகளை அகட்டி வைத்து மண்டியிட்டு உட்காரவும்.
#கை விரல்களை கோர்த்து முக்கோணம் போல் விரிப்பின் மீது கைகளை வைக்கவும்.
#உச்சந்தலையை விரிப்பின்மீது வைத்து கைகளால் தலையை பற்றி பிடித்துக் கொள்ளவும்.
#தலை கை முட்டி, கால் விரல்கள் ஆகியவற்றை விரிப்பின் மீது அழுத்தி கால்முட்டிகளை உயர்த்தவும். அதே நேரத்தில் முதுகுத் தண்டு நேராக வரும்படி கால்களை முன்னால் நகர்த்தி கொண்டு வரவும்.
#இது அர்த்த சிரசாசன நிலை. இதை ஆரம்ப நிலையினர் 1 மாதம் பழகி வரவும். குறைந்தது 50 எண்ணிக்கையும் அதிகபட்சம் ஆரம்ப நிலையினர் 1 மாதம் பழகி வரவும் 100 எண்ணிக்கை இருந்தால் போதும்.
#சுவர் ஓரமாக இந்நிலையிலிருந்து கால்கள் இரண்டையும் உயரே மெதுவாக தூக்கி குதிகால்கள் சுவற்றின்மீது படும்படி வைத்து உடம்பை நேராக்கி கண்களை மூடி 100 எண்ணிக்கை செய்யவும்.
#மூன்று மாத பயிற்சிக்கு பிறகு சுவரை விட்டு விலகி அல்லது தனியாக செய்யலாம்.
#100 எண்ணிக்கை முடிந்ததும் மெதுவாக கால்களை மடித்து தரையை நோக்கி வந்து கால் பாதங்களை கை முட்டியை அழுத்தி தலையை உயர்த்தி எழுந்து மண்டியிட்டு உட்காரவும்.
#பிறகு சவாசனத்தில் படுத்து உடலை தளர்த்தி ஓய்வு எடுக்கவும்.

## '''எச்சரிக்கைகள்'''

#இந்த யோகாவிற்கு நீங்கள் புதிது என்றால் முதலில் சுவரின் துணையுடன் பயிற்சி செய்யவும். மேலும் தகுதி பெற்ற ஆசான் ஒருவரிடம் இந்த ஆசனத்தை கற்றுத்தேர்வதும் நல்லது.
#அடிவயிறு மற்றும் முதுகெலும்பு வலி இருப்பவர்கள் இந்த யோகாசனத்தை செய்யவேண்டாம் என்று கேட்டுக் கொள்ளப்படுகிறார்கள்.

## பலன்கள்
மூளை, கண், காது, மூக்கு, வாய் போன்ற மிக முக்கியமான உறுப்புகளுக்கு தேவையான உயர் சத்துக்கள் தடையின்றி இரத்த ஓட்டத்தின் மூலம் பெறப்படுவதால் சீராகவும், சிறப்பாகவும் இயங்குகிறது. அதனால் அதை சார்ந்த நோய்களும் குணமடைகிறது. மனதை ஒரு நிலைப்படுத்துவதற்கான நல்லதொரு சாதனமாக இந்த ஆசனம் உதவுகிறது. மூளை செயல்களிலுள்ள மூளை நரம்புகளில் தங்கியுள்ள நச்சுக்களை துரிதமாக வெளியேற்றுகிறது. நாளமில்லா சுரப்பிகளின் இயக்கம் சீர்படுகிறது.
#மூக்கில் வாசனையை உணரும் சக்தி மரத்துவிட்டவர்களுக்கு வாசனை உணரும் சக்தியை மீட்டு தருகிறது.
#தொடர்ந்து செய்து வந்தால் ஆழ்ந்த உறக்கம் ஏற்படும். இரத்தம் சுத்தமடைகிறது.
#ஞாபக சக்தி மன ஒருமைப்பாடு ஆகியவை அதிகரிக்கிறது.
#முகப்பொலிவு, நல்ல குரல் வளம் ஆகியவற்றை ஏற்படுத்துகிறது.

பகுப்பு:யோகாசனங்கள்

## மேற்கோள்கள்
ராமந்தளி

**ராமந்தாளி** (Ramanthali)  இந்திய மாநிலமான கேரளாவில் கண்ணூர் மாவட்டத்தில் உள்ள ஒரு கிராமம் ஆகும். இதனருகில் பையனூர் அமைந்துள்ளது.

## மேற்கோள்கள்

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
கீழூர்

**கீழூர்** (Keezhur, மலையாளம்: കീഴൂര്‍) என்பது இந்திய மாநிலமான கேரளாவில் கண்ணூர் மாவட்டத்தில் உள்ள ஒரு கிராமம் ஆகும். கீழூர் மகாதேவர் கோவில் இந்தக் கிராமத்தில் உள்ளது.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
காசர்கோடு

**காசர்கோடு** (Kasaragod,  இந்திய மாநிலமான கேரளத்தில் காசர்கோடு மாவட்டத்தில் உள்ள ஒரு நகரமும் நகராட்சியும் ஆகும். இங்குள்ள கோட்டை ஒரு முக்கிய சுற்றுலா மையமாக உள்ளது.2011-ஆம் ஆண்டின் மக்கள் தொகை கணக்கெடுப்பின் படி, காசர்கோடு நகரத்தின் மக்கள்தொகை 54,172 ஆகும்.

## படக்காட்சிகள்

File:Malik dinar mosque.jpg|மாலிக் தீனார் பள்ளிவாயல்
File:My home masjid.jpg|நெல்லிக்குனு முஹ்யித்தின் ஜுமுஆப் பள்ளிவாயல்
File:Ananteshwara Vinayaka Temple.jpg|மாதுர் கோயில்
File:Chandragiribridge.JPG|சந்திரகிரி பாலம்


## மேற்கோள்

## வெளியிணைப்புகள்

* C.P.C.R.I 
* CPCRI
* Official Website of the District Administration

பகுப்பு:கேரள மாநிலத்திலுள்ள ஊர்களும் நகரங்களும்
தளிப்பறம்பா

**தளிப்பறம்பா** (Taliparamba) இந்திய மாநிலமான கேரளாவில் கண்ணூர் மாவட்டத்தில் உள்ள ஒரு நகரம் மற்றும் நகராட்சி ஆகும். தளிப்பறம்பா நகராட்சி 43.08 கி.மீ.² பரப்பளவைக் கொண்டிருக்கிறது

## குறிப்புகள்

பகுப்பு:கேரள மாநிலத்திலுள்ள ஊர்களும் நகரங்களும்
அலகோடு

**அலகோடு** (, )  இந்திய மாநிலமான கேரளாவில் கண்ணூர் மாவட்டத்தில் உள்ள ஒரு கிராமம் ஆகும். இங்குள்ள மக்கள் இந்து, முஸ்லிம் மற்றும் கிறிஸ்தவ மதத்தவர் ஆவார்கள். இங்கு இவ்வின மக்கள் கிட்டத்தட்ட சம விகிதத்தில் உள்ளனர். 

## குறிப்புகள்

பகுப்பு:கண்ணூர் மாவட்டத்திலுள்ள கிராமங்கள்
செங்கலை

**செங்கலை** (Chengalai) இந்திய மாநிலமான கேரளாவில் கண்ணூர் மாவட்டத்தில் உள்ள ஒரு கிராமம் ஆகும்.

## குறிப்புகள்

பகுப்பு:கேரள மாநிலத்திலுள்ள ஊர்களும் நகரங்களும்
பாப்பினிச்சேரி

**பாப்பினிச்சேரி** (*Pappinisseri*) இந்திய மாநிலமான கேரளாவில் கண்ணூர் மாவட்டத்தில் உள்ள ஒரு நகரம் ஆகும். இதன் அருகில் கோழிக்கோடு விமான நிலையம் அமைந்துள்ளது. இந்த விமான நிலையம் 125 கி.மீ. தொலைவில் உள்ளது.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
மணமேல்குடி

**மணமேல்குடி** இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை  மாவட்டத்தில் இருக்கும் ஒரு பேரூராட்சியாகும் . இங்கு மாணிக்கவாசகரால் கட்டப்பட்ட ஜெகதீஸ்வரர் கோயில் மற்றும்  பட்டாபிராமசாமி கோயில் உள்ளது. மணமேல்குடி குலச்சிறை நாயனார் பிறந்த இடம் ஆகும். அறந்தாங்கியிலிருந்து 35-கி.மீ. தொலைவில் அமைந்துள்ளது. மணமேல்குடி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

## திருவிழா
ஆனித் திருமஞ்சனம் - 10 நாட்கள் - 50 ஆயிரம் பக்தர்கள் கூடுவர். மார்கழி திருவாதிரை (திருவெம்பாவை உற்சவம் - 10 நாள் - 50 ஆயிரம் பக்தர்கள் கூடுவர். இந்த இரண்டு திருவிழாக்கள்தான் மிக முக்கியமானவை. இவற்றுள் ஆனிமாத உற்சவம் மகத்தானது. மாணிக்கவாசகரை முதன்மைப்படுத்தி இத்திருவிழாக்கள் நடைபெறும். திருவிழாக்காலங்களில் இடபம், திருத்தேர் முதலான வாகனங்களில் மாணிக்கவாசகர் திருவுலா வருகிறார்.

## அரசியல்
மணமேல்குடி பேரூராட்சியானது அறந்தாங்கி சட்டமன்றத் தொகுதிக்கும், இராமநாதபுரம் மக்களவை தொகுதிக்கும் உட்பட்டதாகும்

## மக்கட்தொகை

## சுற்றுலாத்தலம்
மணமேல்குடியிலிருந்து 3 கி.மீ. தொலைவில் கோடியக்கரை சுற்றுலாத்தளம் அமைந்துள்ளது.  பெரும்பாலும் ஞாயிற்றுக்கிழமையன்று சற்று கூட்டமாக காணப்படும்.  இதன் தெற்கே அம்மாப்பட்டினம் துறைமுகம் அமைந்துள்ளது.  சற்று தள்ளி கோடியக்கரை தர்ஹாவும் அமைந்துள்ளது.  முந்திரிக்காடு, சவுக்கு மரங்கள், ஆர் எஸ் பதி மரங்கள் போன்றவை இயற்கை எழில் சூழும் வகையில் உள்ளன.

## தலச்சிறப்பு
இக்கோயிலின் மண்டபங்களில் முறுக்கு கம்பிகளால் வேயப்பட்டது போல கொடுங்கைகள் (தாழ்வாரம்) அமைக்கப்பட்டுள்ளது. ஐந்து கம்பிகள் இணைக்கப்பட்டு, அதில் ஆணி அடிக்கப்பட்டது போல இவை இருகிறது. இதுதவிர தியாகராஜர் மண்டபத்தில் உள்ள கல்சங்கிலி, பஞ்சாட்சர மண்டபத்திலுள்ள சப்தஸ்வர தூண்கள் காணத்தக்கது. பெரிய மண்டபத்தில் உள்ள இரண்டு தூண்களில், ஆயிரம் சிறிய தூண்கள் பொறிக்கப்பட்டுள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
செறுகுன்னு

**செறுகுன்னு** (Cherukunnu) இந்திய மாநிலமான கேரளாவில் வட மலபார் பகுதியில் உள்ள கண்ணூர் மாவட்டத்தில் உள்ள ஒரு நகரம் ஆகும். இங்கு சிறிய குன்றுகள் நிரம்பியிருப்பதால், சிறு குன்று என்று பொருள் படும்படி மலையாளத்தில் செறுகுன்னு என்று பெயர் பெற்றது. 

## வார்டுகள்
*கதிருவெக்கும் தறை 
*அம்பலப்புறம்
*கவிணிசேரி
*பாடியில்
*ஒதயம்மாடம்
*குன்னருவத்து
*பள்ளிச்சால்
*கொவ்வப்புறம்
*குன்னனங்காட்டு
*வெள்ளறங்கல்
*தாலில்
*பூங்காவ்
*முண்டப்புறம்
*முட்டில்
*பள்ளிக்கரை
*புன்னச்சேரி
*தாவம் 
*பழங்கோடு
*கூராங்குன்னு
*இட்டம்மல்

## சுற்றியுள்ள ஊர்கள்
*கண்ணபுரம்
*பழயங்ஙாடி
*பட்டுவம்
*மாட்டூல் 

## விவரங்கள்

## குறிப்புகள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
சவாசனம்

**சவாசனம்** (*Savasana*, *Shavasana*, ), என்பது செத்த பிணம் போல் இருக்கும் யோக நிலை ஆகும். இந்த ஆசனம் மூலம் உடல் தணிவடைதல், மன அமைதி என்பதை சரியாக புரிந்து கொள்ளமுடியும்.

## குறிப்புகள்
உட‌லி‌ல் குறைந்த அளவு விரியும் தன்மை உள்ள ஆடை இருக்குமாறு பார்த்துக் கொள்ளவும். அமைதியான, தூ‌ய்மையான சூழல் இந்த ஆசனத்திற்கு தேவைப்படும். தரையில் துணியோ அல்லது பாயோ விரிக்கவும்.

## செய்முறை

*வி‌ரி‌ப்‌பி‌ல் மல்லாக்க படுக்கவும். தலை, ‌வி‌ரி‌ப்‌பி‌ன் மேல் இருக்குமாறு பார்த்துக்கொள்ளவும்.
*கால்களை சற்றே அகல விரித்து வைக்கவும்.
*தொடைகளை விட்டு விலகியிருக்குமாறு கைகள் முழுதையும் இரு பக்கமும் நீட்டவும்.
*உள்ளங்கைகள் மேல் நோக்கி இருக்கவேண்டும்.
*வாயை லேசாக திறக்கவும்.
*இப்போது நீங்கள் அமைதியான உறக்கத்திற்கு செல்லவே‌ண்டும்.
*மூச்சுக்காற்றை இயல்பாக மூக்கு வழியாக சுவாசிக்கவும்.
*உடல் மனம் ஆகியவற்றின் நினைவின்றி உறக்க நிலையில் இருக்கவேண்டும்.
*இது போன்ற சாந்தமான நிலையில் நீங்கள் எதையும் உணரமாட்டீர்கள், எதையும் கேட்கமாட்டீர்கள், புலன் உணர்வு இருக்காது மனம் ஒரு நிர்வாண நிலையில் இருக்கும்.

## பலன்கள்
*மனத்தையும் உடலையும் புத்துணர்வூட்டும். எந்த வகையான மன அழுத்தத்திலிருந்தும் உடனடி நிவாரணம். வேலைக்கும் ஓய்வுக்குமான சமச்சீர் நிலையை உருவாக்குவதில் உதவும்.
*நடுத்தர வயதினோர் வேலைப்பளுவால் அடையும் மன, உடல் சோர்வுகளை போக்க இந்த ஆசனம் பெரிதும் உதவும். சவாசனத்தை பகல் நேரத்தில் குறைந்த இடைவெளி நேரத்தில் அதிகமாக செய்யவும். இதனால் பகலில் தூக்கத்தை கட்டுப்படுத்த முடியும், மேலும் இரவில் தேவைப்பட்டால் கண் விழிக்கவும் உதவிடும்.
*ஓய்வின்மை, பாதுகாப்பின்மையால் வெறுப்பு, கவலை உளைச்சல் மற்றும் பயத்திலிருந்து காக்கும். மன உறுதியை வளர்த்துக் கொள்வீர்கள். வயோதிகம் கட்டுப்படுத்தப்படும். சக்தி அதிகரிக்கும். தூக்கமின்மை விலகும். தூக்க மாத்திரைகளின் தேவைகள் குறையும்.
*பலவிதமான தொந்தரவுகள் உள்ள பல மணி நேர இடைஞ்சலான உறக்கத்தை விட ஒரு சில நிமிடங்களே என்றாலும் மனோ-உடல் தணிவு நிலை அதிக பலனளிக்கும். வயது முதிர்ந்தோருக்கு சவாசனம் ஒரு சிறந்த பயிற்சி.
*மற்ற ஆசனங்களின் மூலம் விறைப்படையும் தசைகள் சவாசனத்தின் மூலம் தளர்வுறுகின்றன. எந்த யோக பயிற்சியின் போதும் இறுதியாக சவாசனம் செய்யப்படுகிறது என்பது குறிப்பிடத்தக்கது.

## எச்சரிக்கை
*இந்த ஆசன நிலையில் இருக்கும்போது மூச்சுக்காற்று மந்தமடையும், மன இயக்கங்கள் நிறுத்தப்படும். சவம் போல் அப்படியே ஆடாமல் அசையாமல் இருக்கவேண்டும்.
*இந்த ஆசனத்தை எத்தனை நேரம் வேண்டுமானாலும் செய்யலாம் என்றாலும் அதிகபட்சமாக அரை மணி நேரம் வரை செய்யலாம்.

பகுப்பு:யோகாசனங்கள்

## மேற்கோள்கள்
திருமணிமாலை

இசுலாத்தின் இறைதூதர்களான நபிமார்களில் ஒருவரான நபி இப்ராகிம் அவர்களின் வாழ்க்கை வரலாற்றைக் கூறும் காப்பியம்  **திருமணிமாலை**  ஆகும். இதனை தமிழ்நாட்டை சேர்ந்த அப்துல் காதிறு நெய்னா லெப்பை ஆலிம் புலவர் 1816 இல் படைத்தார். இக்காப்பியம் இயற்கையங் காண்டம் செயற்கையங் காண்டம் என இரு காண்டங்களைக் கொண்டது. முப்பத்தொரு படலங்களாகப் பிரிக்கப்பட்டுள்ள இக்காப்பியம் 1908 விருத்தப்பாக்களை உள்ளடக்கியது.

## மேற்கோள்கள்

பகுப்பு:இசுலாமியத் தமிழ்க் காப்பியங்கள்
பகுப்பு:1816 தமிழ் நூல்கள்
வையாபுரி ஐயர்

**வையாபுரி ஐயர்** என்பவர் கிபி 14ம் நூற்றாண்டில் யாழ்ப்பாணத்தில் வாழ்ந்த புலவர். பண்டத்தரிப்பு கோயிற்பற்றைச் சேர்ந்த மாதகல் என்னும் ஊரில் பிறந்தவர். சயவீர சிங்கையாரியன் என அழைக்கப்பட்ட ஐந்தாம் செகராசசேகரன் (1380 - 1414) காலத்தில் சமத்தானப் புலவராய் இருந்தவர். வையாபாடல் என்ற யாழ்ப்பாண வரலாற்று நூலை எழுதியவர்.

## இயற்றிய நூல்கள்
* வையாபாடல்
* பரராசசேகரன் உலா
* பரராசசேகரன் இராசமுறை

## மேற்கோள்கள்


பகுப்பு:ஈழத்துப் புலவர்கள்
பகுப்பு:யாழ்ப்பாண மாவட்ட மக்கள்
நடுப்புள்ளி

வடிவவியலில், **நடுப்புள்ளி** அல்லது **மையப்புள்ளி**(*midpoint*)  என்பது ஒரு கோட்டுத்துண்டின் நடுவில் அமையும் புள்ளியாகும். இப்புள்ளி கோட்டுத்துண்டின் இரு முனைப்புள்ளிகளிலிருந்தும் சம தூரத்தில் அமையும்.

## வாய்ப்பாடு
ஒரு தளத்தில், (*x*1) மற்றும் (*x*2) என்ற இரு முனைப்புள்ளிகளைக் கொண்ட கோட்டுத்துண்டின் நடுப்புள்ளி காணும் வாய்ப்பாடு:

: \frac{x_1 + x_2}{2} 

ஒரு தளத்தில் (*x*1, *y*1) and (*x*2, *y*2)என்ற இரு முனைப்புள்ளிகளைக் கொண்ட கோட்டுத்துண்டின் நடுப்புள்ளி காணும் வாய்ப்பாடு:

:\left(\frac{x_1 + x_2}{2}, \frac{y_1 + y_2}{2}\right)

ஒரு வெளீயில்(*x*1, *y*1, *z*1) and (*x*2, *y*2 *z*2)  என்ற இரு முனைப்புள்ளிகளைக் கொண்ட கோட்டுத்துண்டின் நடுப்புள்ளி காணும் வாய்ப்பாடு:

:\left(\frac{x_1 + x_2}{2},\frac{y_1 + y_2}{2}, \frac{z_1 + z_2}{2}\right)

பொதுவாக, x_1, x_2, x_3, \dots, x_n\,\!  அச்சுகளுடைய *n*-பரிமாண வெளியில்,  ஒரு இடைவெளியின் நடுப்புள்ளி:

:\left(\frac{x_{1_1} + x_{1_2}}{2}, \frac{x_{2_1} + x_{2_2}}{2}, \frac{x_{3_1} + x_{3_2}}{2}, \dots , \frac{x_{n_1} + x_{n_2}}{2} \right)

## வரைதல்
ஒரு கோட்டுத்துண்டின் நடுப்புள்ளிகாண:
* அக்கோட்டுத்துண்டின் இரு முனைகளிலிருந்தும் சமஆரமுள்ள வட்ட விற்கள் வரைந்து குவிவு வில்லை(lens) ஒன்றை வரைய வேண்டும்.
* பின் அவ்வில்லையின் முனைகளை இணைத்து ஒரு கோடு வரைதல் வேண்டும். 
* அக்கோடானது, தரப்பட்ட கோட்டுத்துண்டை சந்திக்கும் புள்ளி கோட்டுத்துண்டின் நடுப்புள்ளி ஆகும்.
கவராயத்தை மட்டும் பயன்படுத்தி நடுப்புள்ளியைக் கண்டுபிடிப்பது சவாலானது என்றாலும் செய்வது இயலும்.

## மேலும் பார்க்க

* நடுக்கோடு (வடிவவியல்)
* இருசமக்கூறிடல்
 
## மேற்கோள்கள்

## வெளி இணைப்புகள்
*Animation - showing the characteristics of the midpoint of a line segment

பகுப்பு:வடிவவியல்
இரண்டாம் உலகப் போரில் பாலஸ்தீனம் மீது குண்டுவீச்சு

இரண்டாம் உலகப் போரின் போது பாசிச இத்தாலியின் வேந்திய வான்படை பிரித்தானியக் கட்டுப்பாட்டிலிருந்த பாலஸ்தீனம் மீது பலமுறை குண்டு வீசித் தாக்கியது. தற்காலத்தில் இஸ்ரேல், மேற்குக் கரை, காசா என்று வழங்கப்படும் பகுதிகள் அனைத்தும் அப்போது பாலஸ்தீனம் என்று வழங்கப்பட்டு வந்தன. ஜூலை 1940 இல் இத்தாலிய வான்படை பாலஸ்தீன நகரங்கள் மீது குண்டு வீசத் தொடங்கியது. டெல் அவீவ், ஹைஃபா போன்ற நகர்ப்புறங்கள் முக்கியமாகக் குறிவைத்துத் தாக்கப்பட்டன.
 

## குறிப்புகள்

பகுப்பு:நடுநிலக்கடல் களம் (இரண்டாம் உலகப் போர்)
பகுப்பு:1940 நிகழ்வுகள்
இரண்டாம் உலகப் போரில் பஹ்ரைன் மீது குண்டுவீச்சு

இரண்டாம் உலகப் போரின் போது பாசிச இத்தாலியின் வேந்திய வான்படை பிரித்தானியக் கட்டுப்பாட்டிலிருந்த பஹ்ரைன் மீது 1940ம் ஆண்டு குண்டு வீசித் தாக்கியது. பிரித்தானியப் பேரரசின் பாதுகாவல் பகுதியாக இருந்த பஹ்ரைனில் அமெரிக்காவால் இயக்கப்பட்ட பல எண்ணெய் சுத்திகரிப்பு நிலையங்கள் இருந்தன. அக்டோபர் 19, 1940 இல் இத்தாலிய வான்படை வானூர்திகள் அவற்றையும் சவூதி அரேபியாவின் தஹ்ரான் நகரிலிருந்த எண்ணெய்க் கிணறுகளையும் தாக்கின. ஆனால் இத்தாக்குதலில் குறிப்பிடத்தக்க சேதம் எதுவும் ஏற்படவில்லை.

## குறிப்புகள்

பகுப்பு:நடுநிலக்கடல் களம் (இரண்டாம் உலகப் போர்)
பகுப்பு:1940 நிகழ்வுகள்
சிந்தாமணி நிகண்டு

[thumb|250px|right|சிந்தாமணி நிகண்டு 1876 ஆம் ஆண்டுப் பதிப்பு,<br />அப்போது நூலாசிரியர் அகவை 33<br />இதற்கு ஞானமூர்த்தி என்பவர் பொருளுதவி செய்துள்ளார். <br />புதுவை குமாரவேல் முதலியார் இயற்றிய நேரிசை[வெண்பா ஒன்றுடன் சேர்த்து இதில் 401 பாடல்கள் உள்ளன]]

**சிந்தாமணி நிகண்டு **  என்னும் சொற்களுக்குப் பொருள் கூறும் நிகண்டு நூல் 1876-இல் யாழ்ப்பாணம், வல்வெட்டித்துறையில் வாழ்ந்த ச.வைத்தியலிங்கம்பிள்ளை என்பவரால் இயற்றப்பட்டது. இதன் புதிய பதிப்பு 2013-இல் வெளிவந்துள்ளது, பதிப்பாசிரியர்கள்  இந்த நூலின் மூலத்தோடு மூலப்பாடல்களுக்கான உரையையும், நூலில் கூறப்பட்ட சொற்பொருளுக்கான அகராதியையும் உருவாக்கி இணைத்துள்ளனர். 
## நூலமைதி
நூலானது 386 விருத்தப் பாடல்களால் ஆனது. மற்றும் ஆசிரியர் எழுதிய காப்புச் செய்யுள் ஒன்று, அவையடக்கச் செய்யுள் ஒன்று, அ. சிவசம்புப்புலவர் எழுதிய சிறப்புப் பாயிரப் பாடல் 12 - என 400 பாடல்களைக் கொண்டது. சூடாமணி நிகண்டு நூலின் முதல் 11 தொகுதிகள் போல விருத்தப்பாவால் இதனைச் செய்துள்ளதாக ஆசிரியர் குறிப்பிடுகிறார.  விருத்தப் பாவால் அமைந்த நூல் ஆதலால் சொற்களின் இரண்டாம் எழுத்து ஒன்றிவரும் எதுகை முறையில் இதில் உள்ள சொற்கள் தொகுக்கப்பட்டுள்ளன. பதிப்பாசிரியர்கள் இவற்றை அகர-வரிசையில் தொகுத்து நூலின் இறுதியில் பதிப்பித்துள்ளனர்.

தமிழில் நுழைந்துள்ள வடசொற்கள் பலவற்றுக்கும், நிகண்டை இயற்றிய ஆசிரியர் தம் வடமொழிப் புலமையால் தமிழில் நுழைத்துள்ள வடசொற்கள் பலவற்றுக்கும் இந்த நூலில் பொருள் காணமுடியும். 

## நிகண்டு - எடுத்துக்காட்டுப் பாடல்
:ஆகமன்  சிவனே ஆகமனம்  வந்து சேருதல் பேர் 
:ஏகபிங்கலன்  குபேரன் ஏகாக்கம் கரும்பிள்ளைக்கு  ஆம்
:சாகரணம்  விழிப்பு சாகியே அகிலயம்   தான்
:சேகமே தெளிதல் என்ப சேகிலி அரம்பை  ஆமே  

## அடிக்குறிப்பு

## வெளி இணைப்புகள்

*சிந்தாமணி நிகண்டு, மூலம், உரை, அகராதி, மின்–அகராதி, சிந்தாமணி நிகண்டில் உள்ள அனைத்துச் சொற்களையும் அகர வரிசையிலும், பிற வகையிலும் பொருள் தொடர்புடன் கண்டறியும் வகையில் இந்தத் தளத்தின் ஒரு பகுதி உள்ளது.

பகுப்பு:நிகண்டுகள்
பகுப்பு:19 ஆம் நூற்றாண்டுத் தமிழ் நூல்கள்
புற நச்சு

**புற நச்சு** (exotoxin) என்பது பாக்டீரியா, பூஞ்சை, பாசி மற்றும் ஒருசெல் உயிரி (புரோட்டோசோவா) ஆகிய நுண்ணுயிரிகளால் வெளியேற்றப்படும் நஞ்சாகும். புற நச்சானது, ஓம்புயிர்களின் உயிரணுக்களை அழிக்கும் (அ) இயல்பான உயிரணு வளர்சிதை மாற்றத்திற்கு இடையூறு விளைவிக்கும் தன்மையினைக் கொண்டது. புற நச்சுகள் உயிரணுக்களிலிருந்து சுரக்கப்பட்டோ அல்லது அகநச்சுக்களைப் போன்று செல் சிதையும்போதோ வெளிபடுகின்றன.

பெரும்பாலான புற நச்சுகள் சூடுபடுத்துவத்தின் மூலம் அழிக்கப்பட்டுவிடுகின்றன. இந்த நச்சுக்கள் அண்மையிலோ அல்லது உள்பரவிய நிலையிலோ விளைவுகளை ஏற்படுத்தக்கூடியவை. உயிர்வளியற்று வளரும் நுண்கிருமியான கிளாஸ்ட்ரீடியம் பொட்டுலினம் உருவாக்கும் *பொட்டுலினம் நச்சு*, தொண்டை அழற்சியினை உண்டாக்கும் கார்னிபாக்டீரியம் டிப்தீரியே நுண்ணுயிரியின் *தொண்டைஅடைப்பான் நச்சு* ஆகியவை நன்கு அறியப்பட்ட உதாரணங்களாகும். பிற உதாரணங்கள்: (காலரா) *[[வாந்திபேதி]] நச்சு*, (பெர்டூசிஸ்) *கக்குவான் நச்சு*, (ஷிஜா) *வயிற்றளைச்சல் நச்சு*, ஈ.கோலை உருவாக்கும் வெப்ப-அழிவு *குடல்நச்சு*.

உடலின் எதிர்ப்பு அமைப்பு உருவாக்கும் எதிர்ப்பான்களால் புற நச்சுகள் அழிக்கப்படுகின்றன என்றாலும், இவ்வகை நச்சுகள் மிகுதியான ஆற்றல்மிக்க நஞ்சுகளாக செயலாற்றுவதால் ஓம்புயிர்களின் எதிர்ப்பு அமைப்பானது புற நச்சுகளுக்கு எதிராக பணிபுரியும் முன்பாகவே உயிர்ச்சேதத்தினை விளைவிக்கும் தன்மையினைக் கொண்டவையாகும். பல புற நச்சுகளும் இலக்கு உயிரணுக்களின் மீது செயல்படும் முறையினைக் கொண்டு பகுக்கப்படுகின்றன.

## மேற்கோள்கள்

பகுப்பு:உயிர்வேதியியல்
உயிரிகளால் பொழிவு

**உயிரிகளால் பொழிவு** (Bioprecipitation) என்பது மழையை உண்டுச்செய்யும் பாக்டீரியாக்களைப் பற்றியதாகும். இக்கொள்கையை மாண்டானா மாநிலப் பல்கலைக்கழகத்தைச் சார்ந்த தாவீது சாண்டு என்னும் அறிவியலாளரே முதலில் அறிவித்தவராவார். வானிலையியலில் பொழிவு என்பது வளிமண்டல நீராவி குளிர்ந்துப் நிலத்தை அடையும் நிகழ்வேயாகும். இவ்வாறு விண்ணில் உண்டாகும் மேகங்கள் மழை மற்றும் பனிப் பொழிவிற்குத் தேவையாகும். இதற்குத் தூசுகள் மற்றும் இதர வளிமங்கள் உருவாக உதவுகின்றன. ஆயினும் இவையல்லா ஒரு உயிரிப்பொருள் பனிக்கரு உருவாக காரணமாக அமையும் நிகழ்வையே உயிரிகளால் பொழிவு என அறியப்படுகிறது.

தனிமங்களும் உப்புகளும் கார்மேகங்களில் நிறைந்துக் காணப்படுகினறன. இவையும் பனிக்கரு உருவாதலில் பெரிதும் துணைப் புரிகின்றன. ஆயினும் வளிமண்டலத்தில் காணப்படும் பாக்டீரியா, பூஞ்சைகள் மற்றும் சிறுப்பாசிகளே மேகம் உருவாதலில் கருவாகச் செயல்படுகின்றன. ஏனெனில் அவை உயர் வெப்பநிலையிலும் பணிபுரிந்து அதை நிறைவேற்ற ஏதுவாகச் செயல்படுகின்றன. இவ்வாறு தட்ப வெப்ப சூழல் சமநிலையில் வளியில் உலாவும் நுண்ணுயிர்களின் பங்கு குறிப்பிடத்தகுந்தது .

## குறிப்பு
ஆய்வறைகளில் மேற்கொள்ளப்பட்டச் சோதனையில் ”சூடோமோனாசு சிரஞ்சியே” என்னும் பாக்டீரியா நீர்ப்படிகம்/பனிக்கருவில் பொதிந்துள்ளது அறியப்பட்டுள்ளது. இதுக் குறித்து வந்த ஒரு ஆய்வேட்டில் நுண்ணுயிரிகளே உலகத்தில் வாழச் சிறந்த உயிர்கள் என வாதிடுகிறது 

## மேற்கோள்கள்

பகுப்பு:நுண்ணுயிரியல்
பகுப்பு:வானிலை
பகுப்பு:பாக்டீரியாக்கள்
அட்வான்ஸ்டு மைக்ரோ டிவைசஸ்

**அட்வான்ஸ்டு மைக்ரோ டிவைசஸ் நிறுவனம்**  அல்லது **ஏ.எம்.டி** என்பது அமெரிக்காவை தலைமயிடமாகக் கொண்ட பண்ணாட்டு குறைக்கடத்தி சில்லு உற்பத்தியாளர் நிறுவனம் ஆகும். இது கணிப்பொறி நுண்செயலி உற்பத்தி மற்றும் வளர்ச்சி ஆகியவற்றில் ஈடுபட்டுள்ளது.

ஏ.எம்.டி நிறுவனம் தான் உலகின் இரண்டாவது மிகப் பெரிய நுண்செயலிகளின் x86 வகை உற்பத்தியாளர் ஆகும்.

## மேற்கோள்கள்

## வெளி இணைப்புகள்

* ஏ.எம்.டி நிறுவன இணையத்தளம்
* ஏ.எம்.டி லைவ்! 
* ஏ.எம்.டி உருவாக்குனர் மையம்

பகுப்பு:1969 நிறுவனங்கள்
பகுப்பு:கணினி வன்பொருள் நிறுவனங்கள்
தூய இருதய ஆண்டவர் பெருங்கோவில் (புதுச்சேரி)

**தூய இருதய ஆண்டவர் பசிலிக்கா** புதுச்சேரியின் இரயில் நிலையம் அருகே அமைந்துள்ள கத்தோலிக்க ஆலயமாகும்.  1895ஆம் ஆண்டு, புதுவை-கடலூர் உயர் மறைமாவட்டத்தின் அப்போதைய பேராயர், மேதகு. காந்தி, அம்மறைமாவட்டத்தை இருதய ஆண்டவருக்கு அர்ப்பணித்தார். அதன் நினைவாக இக்கோவில் 1902ஆம் ஆண்டு துவங்கப்பட்டு, 1907-இல் கட்டி முடிக்கப்பட்டது. மேதகு. காந்தி இவ்வாலயத்தை 17,  1907-இல் அருட்பொழிவு செய்து, முதல் திருப்பலி நிறைவேற்றினார். இக்கோவிலை தலைமையாகக் கொண்டு 27  1908-இல் புதிய பங்கு நிறுவப்பட்டது.

## பசிலிக்காவாக

2008-2009ஆண்டு இவ்வாலயத்தின் நூற்றாண்டு விழா கொண்டாடப்பட்டது. அதன் முடிவில் இவ்வாலயத்தை பசிலிக்காவாக மாற்ற முயற்சிகள் துவங்கின.

02, , 2011-அன்று திருப்பீட இந்திய தூதுவர், பேராயர் சால்வதோர் பெனோகியோ அவர்கள் இக்கோவிலுக்கு வந்து, திருத்தந்தையின் சார்பாக இதனை பசிலிக்காவாக உயர்த்தினார்.

இது இம்மறைமாவட்டத்தின் முதல் பசிலிக்காவாகும். இதனோடு சேர்த்து, தமிழகத்தில் 6, இந்தியாவில் 20 மற்றும் ஆசியாவில் 50 பசிலிகாக்களும் உள்ளன.

## படத்தொகுப்பு

File:Puducherry_Church_of_the_Sacred_Heart_interior.jpg|ஆலயத்தின் பழைய பீடம்
File:Sacred Heart basilica on the day of elevation.jpg|ஆலயத்தின் புதிய பீடம்


## ஆதாரங்கள்

பகுப்பு:புதுச்சேரியில் உள்ள கிறித்தவக் கோவில்கள்
பகுப்பு:இந்தியாவில் உள்ள பசிலிக்காக்கள்
எங்கள் மலையகம் (இதழ்)

**எங்கள் மலையகம்** இலங்கை,  கண்டியிலிருந்து 1990களில் வெளிவந்த ஓர் இதழாகும். இதன் முதல் இதழ் மே - சூன் இதழாக 1997ம் ஆண்டில் வெளிவந்தது. தனிப்பிரதியின் விலை ரூபாய் 20.00

## பிரதம ஆசிரியர்
முத்து சம்பந்தன்

## ஆசிரியர்
பி. எம். எஸ். குணம்
## ஆசிரியர்குழு
* ராஜா ஜெங்கிட்ஸ்
* ஆர். முனியாண்டி
* எஸ். பி. செல்வராஜா
* ஆர். ரூசோ

## வெளியீடு
மக்கள் கலை இலக்கிய பேரவை 

## தொடர்பு முகவரி
3/3, ஏ. ஏ. தர்மசேன மாவத்தை, கண்டி

## உள்ளடக்கம்
32 பக்கங்களைக் கொண்ட இவ்விதழில் மலையக தமிழ் மக்களின் வாழ்க்கை தொடர்பான கட்டுரைகள், கவிதைகள்,  நூல்ஆய்வுகள் மற்றும் துணுக்குகள், பிரமுகர் அறிமுகம் போன்ற பல்துறை அம்சங்கள் இடம்பெற்றிருந்தன.
பகுப்பு:மலையகத் தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
களம் (இதழ்)

**களம்** இலங்கை மட்டக்களப்பிலிருந்து 1980களில் வெளிவந்த ஒரு கலை, இலக்கிய இதழாகும். இதன் முதல் இதழ் சூலை மாத இதழாக 1984ல் வெளிவந்தது. தனி இதழின் விலை
ரூபாய் 4.00

## வெளியீடு
* களம் கலை இலக்கிய வட்டம்

## தொடர்பு முகவரி
களம் கலை இலக்கிய வட்டம், 17/2, எல்லை வீதி, மட்டக்களப்பு
## உள்ளடக்கம்
40 பக்கங்களில் வெளிவந்த இவ்விதழில் கிலக்கிழங்கை தொடர்பான பல்வேறு செய்திகள், கிலக்கிழங்கை இலக்கிய செய்திகள், மட்டக்களப்பு நாட்டார் பாடல் பற்றிய செய்திகளும்ä, கட்டுரைகளும் உள்வாங்கப்பட்டிருந்ததுடன் கவிதைகள், சிறுகதைகள், துணுக்குகள் போன்ற பல்சுவை அம்சங்களும் இடம்பெற்றிருந்தன.
பகுப்பு:ஈழத்து சஞ்சிகைகள்
பகுப்பு:1980 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
கமுதி (இதழ்)

**கமுதி** இலங்கையின் தலைநகர் கொழும்பிலிருந்து 2000 ஆண்டுகளில் வெளிவந்த கல்வி முகாமை திட்டமிடல் ஆய்வு இதழாகும். 68 பக்கங்களில் வெளிவந்த இந்த காலாண்டு இதழின் முதல் இதழ் தை, பங்குனி மாத இதழாக 2010ல் வெளிவந்தது.
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:வாழ்வியல் தமிழ் இதழ்கள்
பகுப்பு:கல்வியியல் தமிழ் இதழ்கள்
பெர்னாட் டென்கிரேட்

**பெர்னாட் டென்கிரேட்** (*Bernard Tancred*, பிறப்பு: ஆகத்து 20 1865, இறப்பு: நவம்பர் 23 1911), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் ,11 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1865 பிறப்புகள்
பகுப்பு:1911 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஹென்றி டேபரர்

**ஹென்றி டேபரர்** (*Henry Taberer*, பிறப்பு: அக்டோபர் 7 1870, இறப்பு: சூன் 5 1932), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 11 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1870 பிறப்புகள்
பகுப்பு:1932 இறப்புகள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
லூகர்ஸ் டென்கிரேட்

**லூகர்ஸ் டென்கிரேட்** (*Louis Tancred*, பிறப்பு: அக்டோபர் 7 1876, இறப்பு: சூலை 28 1934), தென்னாப்பிரிக்க அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளில் ,130 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 - 1913ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1876 பிறப்புகள்
பகுப்பு:1934 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
வின்சென்ட் டென்கிரேட்

**வின்சென்ட் டென்கிரேட்** (*Vincent Tancred*, பிறப்பு: சூலை 7 1875, இறப்பு: சூன் 5 1904), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1875 பிறப்புகள்
பகுப்பு:1904 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜார்ஜ் டப்ஸ்கொட்

**ஜார்ஜ் டப்ஸ்கொட்** (*George Tapscott*, பிறப்பு: நவம்பர் 7 1889, இறப்பு: திசம்பர் 13 1940), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 21 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1889 பிறப்புகள்
பகுப்பு:1940 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
லயனல் டப்ஸ்கொட்

**லயனல் டப்ஸ்கொட்** (*Lionel Tapscott*, பிறப்பு: மார்ச்சு 18 1894, இறப்பு: சூன் 7 1934), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் , 39 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1894 பிறப்புகள்
பகுப்பு:1934 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கம்யுனிஸம் (இதழ்)

**கம்யுனிஸம்** இலங்கை கம்யுனிஸ்ட் கட்சியின் தத்துவ சஞ்சிகையாக 1960களில் வெளிவந்தது. இதன் முதல் இதழ் 1966ம் ஆண்டில் வெளிவந்துள்ளது. தனி இதழின் விலை 25 சதம்

## ஆசிரியர்
* நா. சண்முகதாசன்

## வெளியீடு
இலங்கை கம்யுனிஸ்ட் கட்சி, 123, யூனியன் பிளேஸ், கொழும்பு 02

## உள்ளடக்கம்
36 பக்கங்களில் வெளிவந்த இவ்விதழில் மார்க்சிய கோட்பாடுகள் பற்றியும் கம்யுனிஸக் கட்சிகள் பற்றியும் இலங்கை சர்வதேச அரங்கில் இடம்பெற்ற புரட்சிகள் பற்றிய படிப்பினைகள் போன்ற பல்வேறுபட்ட தகவல்களையும் கட்டுரைகளையும் இது உள்ளடக்கியிருந்தது.
பகுப்பு:ஈழத்து சஞ்சிகைகள்
பகுப்பு:1960 களில் வெளிவந்த தமிழ் இதழ்கள்
பகுப்பு:அரசியல் தமிழ் இதழ்கள்
கம்பியூட்டர் எக்ஸ்பிரஸ் (இதழ்)

**கம்பியூட்டர் எக்ஸ்பிரஸ்** இலங்கையின் தலைநகர் கொழும்பிலிருந்து 2000களில் வெளிவந்த ஒரு அறிவியல் இதழாகும். இதன் முதல் இதழ் சனவரி இதழாக 2002ல் வெளிவந்தது. தனி இதழின் விலை ரூபாய் 20.00

## தொடர்பு முகவரி
* கம்பியூட்டர் எக்ஸ்பிரஸ், இல, 7, 57வது ஒழுங்கை, கொழும்பு 06

## உள்ளடக்கம்
இவ்விதழ் கணினி தொடர்பான பல்வேறு தகவல்களை வழங்கியிருந்தன. மேலும், கணினியைக் கற்றும் மாணவர்களுக்கு தேவையான சகலவிதமான தகவல்களையும் வழங்கக்கூடியதாக இவ்விதழின் ஆக்கங்கள் அமைந்திருந்ததுடன், கணினி தொடர்பான நகைச்சுவைத் துணுக்குகளும் கணினியைக் கற்பதற்கான விதிமுறைகளும் இவ்விதழில் சேர்க்கப்பட்டிருந்தன.
பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:வாழ்வியல் தமிழ் இதழ்கள்
பகுப்பு:கல்வியியல் தமிழ் இதழ்கள்
டான் டெய்லர்

**டான் டெய்லர்** (*Dan Taylor*, பிறப்பு: சனவரி 9 1887, இறப்பு: சனவரி 24 1957), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் , 11 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1887 பிறப்புகள்
பகுப்பு:1957 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஸ்கொட்ச் டெய்லர்

**ஸ்கொட்ச் டெய்லர்** (*Scotch Taylor*, பிறப்பு: சூலை 25 1925, இறப்பு: பிப்ரவரி 7 2004), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1925 பிறப்புகள்
பகுப்பு:2004 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
டேவிட் டர்ப்புரூகே

**டேவிட் டர்ப்புரூகே** (*David Terbrugge*, பிறப்பு: சனவரி 31 1977), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 67 முதல்தர துடுப்பாட்டப் போட்டிகளிலும், 69 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 -2004 ஆண்டுகளில்,தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000ல் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
## மூலம்
* டேவிட் டர்ப்புரூகே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
நிக்கலாசு தெயூனிசன்

**நிக்கலாசு தெயூனிசன்** (*Nicolaas Theunissen*, மே 4, 1867 – நவம்பர் 9, 1929), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , மூன்று முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1867 பிறப்புகள்
பகுப்பு:1929 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜார்ஜ் தோண்டன்

**ஜார்ஜ் தோண்டன்** (*George Thornton*, பிறப்பு: திசம்பர் 24 1867, இறப்பு: சனவரி 31 1939), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 41 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1867 பிறப்புகள்
பகுப்பு:1939 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
ஹாரி கிளார்க்

**ஹரி சார்லஸ் கிளார்க்,** 1916 ஆம் ஆண்டு டிசம்பர் 1ஆம் திகதி அமெரிக்காவில் பிறந்த தொழில்ரீதியான உதைப்பந்தாட்ட வீரர் ஆவார். இவர் கல்லூரி உதைபந்தாட்டத்தினை மேற்கு வேர்ஜீனிய மொளன்டனியஸுக்காக விளையாடினார்.

## மேற்கோள்களும் குறிப்புக்களும்


பகுப்பு:1916 பிறப்புகள்
பகுப்பு:2005 இறப்புகள்
பகுப்பு:அமெரிக்கக் காற்பந்தாட்ட வீரர்கள்
பகுப்பு:1917 பிறப்புகள்
அன்ட்ரூ மறீ

**அன்ட்ரூ மறீ** (*Andrew Murray*, மே 9, 1828 - சனவரி 18, 1917) தென்னாப்பிரிக்காவைச் சேர்ந்த ஆசிரியர்,  எழுத்தாளர் மற்றும் கிறித்துவப் பாதிரியாரும் ஆவார்.

## மேற்கோள்கள்

பகுப்பு:1928 பிறப்புகள்
பகுப்பு:1828 பிறப்புகள்
பகுப்பு:1917 இறப்புகள்
சீ மன்கி

**சீ   மன்கி** (*Sea Monkey*) என்பது ஒர் இலவச மற்றும் திறந்த மூலக்கூற்றினை உடைய இணையச் செயலியாகும். இது மொசில்லா பொது உரிமத்தின் கீழும் மற்றும் குனூ உரிமத்தின் கீழும் வெளியிடப்பட்டுள்ளது.

*மொசில்லாவின் அடியொற்றியது.
*மின்னஞ்சல் மேலாண்மை வசதி, மற்ற உலாவிகளை விட எளிது.

பகுப்பு:கட்டற்ற மற்றும் திறமூல மென்பொருள்கள்
பகுப்பு:2006 மென்பொருள்கள்
பெட் டிரிம்போன்

**பெட் டிரிம்போன்** (*Pat Trimborn*, பிறப்பு: மே 18 1940), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளில் , 94 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1940 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
அறிவகம் (இலங்கை)

**அறிவகம்** அல்லது **நெனசல** (*Nenasala*, சிங்களம்: *නැණසල*) என்பது உலக அறிவு கிராமத்துக்கு என்ற நோக்கத்துடன் இணைய வசதிகளையும் அறிவையும் மேம்படுத்துவதற்காக இலங்கை அரசினால் செயற்படுத்தப்படும் மின்-இலங்கை செயற்திட்டத்தின் ஒரு அங்கமாகும். இம்மையங்கள் இலங்கை தகவல் மற்றும் தகவல்தொடர்புத் தொழில்நுட்ப நிறுவனத்தினால் (ICTA) நிருவகிக்கப்படுகின்றன. இலங்கையில் தற்போது 690 அறிவகங்கள் இயங்குகின்றன.

## அறிவகங்களின் வகைகள்
* கிராம அறிவக நிலையங்கள்
* மின்-நூலகங்கள்
* தொலைமுறைக் கல்வி மற்றும் மின்னஞ்சல்-வழிக் கல்வி
* சுனாமிக் கூடாரக் கணினி மையங்கள்

## மேற்கோள்கள்

## வெளி இணைப்புகள்
* Nenasala Official Website 
* Nenasala Community 
* Nenasala (Wisdom Outlet) 

பகுப்பு:இலங்கை அமைப்புகள்
டெனிஸ் டொம்லிங்சன்

thumb|வலது
**டெனிஸ் டொம்லிங்சன்** (*Denis Tomlinson*, பிறப்பு: செப்டம்பர் 4 1910, இறப்பு: சூலை 11 1993), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 48 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1910 பிறப்புகள்
பகுப்பு:1993 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜான் டிரைகொஸ்

**ஜான் டிரைகொஸ்** (*John Traicos*, பிறப்பு: மே 17 1947, இறப்பு: சூலை 12 1964), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 27 ஒருநாள் பன்னாட்டுத் துடுப்பாட்டப் போட்டிகளிலும் 122 முதல்தர துடுப்பாட்டப் போட்டிகளிலும், 125 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1969/70-1992/93 ஆண்டுகளில்,தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1983-1992/93 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

## மூலம்
* ஜான் டிரைகொஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
தாமி சொல்கைல்

**தாமி சொல்கைல்** (*Thami Tsolekile*, பிறப்பு: அக்டோபர் 9 1980), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 119 முதல்தர துடுப்பாட்டப் போட்டிகளிலும், 121 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004/05 ஆண்டுகளில்,தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999-2010/11ஆண்டுகளில்முதல்தர துடுப்பாட்டப் போட்டிகளிலும் பங்குகொண்டார்.
## மூலம்
* தாமி சொல்கைல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜாக்குலின் பெர்னாண்டஸ்

**ஜாக்குலின் பெர்னாண்டஸ்** (*Jacqueline Fernandez*, ) இலங்கையைச் சேர்ந்த பாலிவுட் நடிகையும் முன்னாள் இலங்கை அழகுராணியுமாவார். 2006 ஆம் ஆண்டு இலங்கை அழகிப் போட்டியில் (மிஸ் ஸ்ரீலங்கா யுனிவேர்ஸ்) வெற்றி பெற்றார். 2009ம் ஆண்டு அலாதீன் என்ற இந்தித் திரைப்படத்தில் அறிமுகமானார். இப்படத்திற்காக சிறந்த அறிமுக நடிகைக்கான பன்னாட்டு இந்திய பிலிம் அகாதமி விருதினை 2010ல் வென்றார். தற்போது பல இந்தித் திரைப்படங்களில் நடித்து வருகிறார்.

## மேற்கோள்களும் குறிப்புக்களும்


## வெளி இணைப்புகள்
* 

பகுப்பு:இலங்கைத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இலங்கை மலாயர்
சிராந்தி ராசபக்ச

**சிராந்தி ரசபக்ச** (*Shiranthi Rajapaksa*, கன்னிப்பெயர்: *விக்கிரமசிங்க*) இலங்கையின் முன்னாள் சனாதிபதி மகிந்த ராசபக்சவின் மனைவி ஆவார். இவர் சிறுவர் மனோவியல் தொடர்பான தொழிற்புலமை உடையவர்.

சிராந்தி இலங்கையின் 1973 ஆம் ஆண்டிற்கான அழகுராணிப் போட்டியில் பங்குபற்றி முதலிடத்தைப் பெற்றார். அதன் பின்னர் ஏத்தன்சில் இடம்பெற்ற உலக அழகுராணிப் போட்டியிலும், 1973 ஆம் ஆண்டில் லண்டனில் இடம்பெற்ற உலக அழகுராணிப் போட்டியிலும் பங்கெடுத்துக் கொண்டார்.

பகுப்பு:இலங்கை பௌத்தர்கள்
பகுப்பு:இலங்கைப் பெண்கள்
பகுப்பு:பதுளை மாவட்ட நபர்கள்
பகுப்பு:ராஜபக்ச குடும்பம்
பகுப்பு:வாழும் மக்கள்
பகுப்பு:1953 பிறப்புகள்
சபீக் எப்ராகீம்

**சபீக் எப்ராகீம்** (*Shafiek Abrahams*, பிறப்பு: மார்ச்சு 4 1968), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும் 80 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2000 ல், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
## வெளி இணைப்பு
* சபீக் எப்ராகீம் - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
டலி பென்கென்ஸ்டின்

**டலி பென்கென்ஸ்டின்** (*Dale Benkenstein*, பிறப்பு: சூன் 9 1974), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 ஒருநாள் பன்னாட்டுத் துடுப்பாட்டப் போட்டிகளிலும், 237 முதல்தர துடுப்பாட்டப் போட்டிகளிலும், 284 ஏ-தர துடுப்பாட்டப் போட்டியில், 89 இருபது20 போட்டிகளிலும் கலந்து கொண்டுள்ளார். 1998 - 2002 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
## வெளி இணைப்பு
* சபீக் எப்ராகீம் - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:டர்ஹாம் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
குலாம் போடி

**குலாம் போடி** (*Gulam Bodi*, பிறப்பு: சனவரி 4 1979), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளிலும், 70 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் , ஒரு இருபது20 போட்டியிலும் கலந்து கொண்டுள்ளார். 2007 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
## வெளி இணைப்பு
* குலாம் போடி, - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
லூட்ஸ் போஸ்மன்

**லூட்ஸ் போஸ்மன்** (*Loots Bosman*, பிறப்பு: ஏப்ரல் 14 1977), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 ஒருநாள் பன்னாட்டுத் துடுப்பாட்டப் போட்டிகளிலும், 98 முதல்தர துடுப்பாட்டப் போட்டிகளிலும், 157 ஏ-தர துடுப்பாட்டப் போட்டிகளிலும் , 14 இருபது20 போட்டிகளிலும் கலந்து கொண்டுள்ளார். 2006 -2010 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
## வெளி இணைப்பு
* குலாம் போடி, - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:வாழும் மக்கள்
ரூடி பிரய்சன்

**ரூடி பிரய்சன்** (*Rudi Bryson*, பிறப்பு: சூலை 25 1968), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும், 155 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1997ல், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
## வெளி இணைப்பு
* ரூடி பிரய்சன், - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
சர்வாங்காசனம்

thumb|360px

**சர்வாங்காசனம்** (*Sarvangasana*) ஓர் உடற்பயிற்சியாக நவீன யோகாவில் தலைகீழ் ஆசனமாகப் பின்பற்றப்படுகிறது. தோள்பட்டை ஆதரவுடன் தலைகீழாக நிற்கும் நிலையை இந்த ஆசனம் குறிப்பிடுகிறது.  சர்வம், அங்கம், ஆசனம் ஆகிய 3 வடமொழிச் சொற்களின் கூட்டுச் சொல்தான் சர்வாங்காசனம் எனப்படுகிறது.  சர்வம் என்றால் அனைத்து என்றும் அங்கம் என்றால் உறுப்பு என்றும் ஆசனம் என்றால் நிலை என்றும் பொருள் வழங்கப்படுவதால் உடல் முழுதும் பயிற்சியில் ஈடுபடும் முறைதான் சர்வாங்கசனம் ஆகும். 

சர்வாங்காசனத்திற்கு அனைத்து ஆசனங்களுக்கும் "ராணி" அல்லது "தாய்" என்று செல்லப்பெயர் சூட்டப்பட்டுள்ளது

## செய்முறை
#விரிப்பின் மீது கால்களை ஒன்று சேர்த்துப் படுக்கவும். கைகளை நிதானமாக உங்கள் பக்கவாட்டில் விரிப்பில் சாதரணமாக வைத்துக் கொள்ளவும்.
#கால்களை 90 டிகிரிக்கு உயர்த்தவும், இப்போது உள்ளங்கைகளை அழுத்தி இடுப்பை பூமியிலிருந்து உயர்த்தி கால்களை பூமியை நோக்கி முன்புறமாக கொண்டு வரவும்.
#கைகளை மடக்கி உள்ளங்கைகளால் இடுப்பை பிடித்து கால்களை ‌‌மீ‌ண்டு‌ம் 90 டிகிரிக்கும் உயர்த்த வேண்டும். உடம்பும் கால்களும் ஒரே நேர்க்கோட்டில் வரும்படி உடல் பளுவை தோள்பட்டைகளில் வைத்து சரி செய்ய வேண்டும். கை முட்டிகள் தரை மீது இருக்க வேண்டும்.
#50 அல்லது 100 எண்ணிக்கைகள் அப்படியே ஆடாமல் இருக்க வேண்டும். கண்கள் திறந்து கால் விரல்களை பார்க்க வேண்டும்.
#கால்களை பூமியை நோக்கி பின்புறமாக கொண்டு வந்து முதுகிலுள்ள கையைப் பிரித்து விரிப்பின்மீது மெதுவாக முதுகை வைத்து படுத்து கால்களை விரிப்பின்மீது வைக்க வேண்டும்.

## பலன்கள்
#இந்த ஆசனத்தால் தொண்டைப் பகுதிக்கு அதிக இரத்தம் செலுத்தப்படுவதால் தைராய்டு சுரப்பி ஒழுங்காக வேலை செய்ய ஏதுவாகிறது. இரத்த ஓட்ட மண்டலம், மூச்சு மண்டலம், ஜீரண மண்டலம், உடல் கழிவை வெளியேற்றும் மண்டலம் ஆகியவை சிறப்பாக செயல்படுகிறது. 
#கிட்னி கோளாறுகளை சரி செய்வதுடன் சிறுநீர் கோளாறுகளையும், இரத்தமின்மை வியாதியையும் போக்குகிறது. இரத்தத்தை சுத்தம் செய்கிறது. தோல் வியாதிகள் விரைவில் குணமாகும். காது, மூக்கு, தொண்டை கோளாறுகளை சரி செய்கிறது. 
#உடல் எடையை குறைக்கிறது. அதுபோல் குறைந்த உடல் எடையை போதுமான அளவு கூட்டுகிறது. முகத்தில் தோல்களில் ஏற்படும் சுருக்கங்கள், கிழத்தோற்றம், விரைப்பு ஆகியவற்றை போக்கி இளமையைக் கூட்டுகிறது.
#தலைமுடி கொட்டுவதையும், இளநரையையும் போக்குகிறது அல்லது கட்டுப்படுத்துகிறது. ஆஸ்துமா மூக்கடைப்பு, மூச்சு திணறல் மற்றும் நுரையீரல் கோளாறுகள், கல்லீரல் கோளாறுகள், குடல்வால்வு நோய், மலச்சிக்கல், குடல் இறக்கம் எனும் ஹிரணியா, சர்க்கரை வியாதி, வெரிக்கோய்வெயின் எனும் கால் நரம்பு முடிச்சு வியாதிகள், தூக்கமின்மை, குதிகால் வலி மற்றும் பாதம் சம்பந்தப்பட்ட நோய்களை விரைவில் குணம் செய்யும்.

## எச்சரிக்கைகள்
#உயர் ரத்த அழுத்தம் உள்ள போது இந்த ஆசனத்தை செய்ய வேண்டாம்
#கழுத்து, தோள்பட்டை, கீழ் முதுகு, இடுப்பு ஆகிய பகுதிகளில் கோளாறுகள் இருக்கும்போதும் இந்த ஆசனத்தை செய்வது நல்லதல்ல.
#மாதவிடாய் தருணத்தில் இந்த ஆசனம் செய்ய வேண்டாம்.
#சர்வாங்காசனம் செய்யும்போது உமிழ்நீரை வீழுங்கக் கூடாது.http://www.fewinfo.com/sarvangasana-procedure-and-benefits-in-tamil.html 
## மேற்கோள்கள்

பகுப்பு:யோகாசனங்கள்
பப்லோ எசுகோபர்

thumb
**பாப்லோ எமீலீயொ யெஸ்கொபர் கவிரீயா** (1 திசம்பர் 1949 – 2 திசம்பர் 1993) கொலம்பிய போதை கடத்தல் கூட்டத் தலைவர். இதுவரை வாழ்ந்த அல்லது வாழும் போதை கடத்தல்க்காரர்களில் பெரும் புகழ் பெற்றவர்களுள் ஒருவர். உலக வரலாற்றில் வெற்றிகரமான குற்றவாளியாகவும் மிகப்பெரிய பணக்காரராகவும் திகழ்ந்துள்ளார். 1989ல் போர்ப்சு பத்திரிக்கை இவரை உலகப் பணக்காரர்களின் வரிசையில் ஏழாவது வரிசையில் இருப்பதாக கணக்கிட்டது. அப்போது அவருக்கு 25 பில்லியன் அமெரிக்க டாலர் மதிப்பு சொத்துக்கள் இருந்ததாக கணக்கிட்டது.  1986ல் கொலம்பியா அரசியலில் ஈடுபட ஆசைப்பட்டதுடன் கொலம்பியா அமெரிக்காவிடம் கடனாக வாங்கியிருந்த 10 பில்லியன் டாலர்களை தந்து கடனை அடைக்க விருப்பம் தெரிவித்தார்.

## குற்றச்செயல்கள்
கொகைன் போதைப் பொருள் கடத்தல் மட்டுமல்லாமல், எதிராளிகள், அரசியல் தலைவர்கள், காவல் அதிகாரிகள், பொதுமக்கள் என 4500க்கும் மேற்பட்டோரின் படுகொலைக்கும் காரணமானவர் பாப்லோ எஸ்கோபர். கொலம்பியாவின் அதிபர் தேர்தலில் போட்டியிட்ட வேட்பாளர் லூயிஸ் கார்லோஸ் கலான் என்பவரை இவரது ஆட்கள் படுகொலை செய்தனர். சட்ட அமைச்சரான ரோட்ரிகோ லாரா என்பவரையும் இவருடைய ஆட்கள் படுகொலை செய்தனர்.

அவருடைய வீட்டில் அமைக்கப்பட்ட உயிரியல் பூங்காவில் பல நாடுகளில் இருந்து கடத்திக் கொண்டு வரப்பட்ட விலங்குகளை வளர்த்துவந்தார்.

## திரைப்படங்களில் பாப்லோ எஸ்கோபார்: குற்ற உலகத்தின் கதைகள்
பாப்லோ எஸ்கோபாரின் வாழ்க்கையும், அவர் பற்றிய கதைகளும் பல்வேறு திரைப்படங்களில் சொல்லப்பட்டுள்ளன. 2007ல், Escobar (2009) மற்றும் Killing Pablo (2011) ஆகியவை அறிவிக்கப்பட்டன. ஆனால் Escobar (2009) தயாரிப்பாளர் ஒலிவர் ஸ்டோனின் மற்றொரு பட திட்டத்தால் தாமதமானது. Killing Pablo (2011) மார்க் போடன் எழுதிய புத்தகத்தின் அடிப்படையில் உருவாக்கப்பட்டதாகும், ஆனால் அதன் தயாரிப்பு பல தடைகளை சந்தித்தது.

இதைத் தவிர, எஸ்கோபாரின் வாழ்க்கை சார்ந்த பிற திரைப்படங்கள்:

* Blow (2001) – மெடெல்லின் கார்டெல் உறுப்பினர் ஜார்ஜ் ஜங் பற்றிய படம், இதில் எஸ்கோபாரை கிளிஃப் கர்டிஸ் நடித்துள்ளார்.
* Pablo Escobar: The King of Coke (2007) – நேஷனல் ஜியாகிராபிக் டாக்யுமென்டரி.
* Escobar: Paradise Lost (2014) – எஸ்கோபாரின் சகோதரியின் காதலனாகிய கனடியர் ஒருவரின் கதையை மையமாகக் கொண்ட திரைப்படம்.
* Loving Pablo (2017) – எஸ்கோபாரின் காதல் மற்றும் வாழ்க்கையை விர்ஜீனியா வாலேஜோவின் பார்வையில் கூறும் ஸ்பானிஷ் படம்.
* American Made (2017) – பேரி சீல் பற்றிய வாழ்க்கை கதையில், எஸ்கோபாருக்கு ஒரு முக்கிய இடம்.
* Weird: The Al Yankovic Story (2022) – நையாண்டி பாணியில், எஸ்கோபாரை கற்பனைக்கு ஏற்ப படைப்பாக காட்டியுள்ளார்கள்.

## மேற்கோள்கள்

பகுப்பு:கொலம்பிய மக்கள்
பகுப்பு:1949 பிறப்புகள்
பகுப்பு:1993 இறப்புகள்
பகுப்பு:20-ஆம் நூற்றாண்டு குற்றவாளிகள்
டுகோபார்

**டுகோபார்** *(Doukhobors)* மக்கள் உருசியாவைத் தோற்றமாகக் கொண்ட ஒரு ஆன்மிக இனக்குழு மக்கள். இவர்கள் ஆன்ம பலத்தையே முக்கியமாய்க் கருதுகின்றனர். தேவாலய வழிபாட்டு முறைகள், விவிலியம், இயேசுவின் இறைத்தன்மை ஆகிய அனைத்தையும் நிராகரித்தவர்கள். அஹிம்சை, சைவ உணவு முறை, உடல் உழைப்பு ஆகியவற்றை தங்கள் வாழ்வில் கடைப்பிடிப்பவர்கள்.

தங்கள் வாழ்க்கை முறையை அரசாங்கம் இடையூறு செய்யக் கூடாது என வலியுறுத்திய இவர்கள் பத்தொன்பதாம் நூற்றாண்டின் இறுதியில் உருசியப் பேரரசிலிருந்து வெளியேற்றப்பட்டார்கள். வெளியேற்றப்பட்ட இவர்களை கனடா ஏற்றுக் கொண்டது. இன்று தோராயமாக கனடாவில் 40,000 டுகோபார் மக்கள் வாழ்கின்றனர்;.

டுகோபார் மக்களின்  வாழ்க்கை முறையும் உருசிய எழுத்தாளர் லியோ டால்ஸ்டாய் அவர்களின் சித்தாந்தங்களும் ஒத்துப் போயின. டுகோபார் மக்களின் வாழ்க்கை முறையால் கவரப்பட்ட டால்ஸ்டாய் அவர்களுக்காக பரிந்து பேசினார். அவர்கள் உருசியாவிலிருந்து கனடாவுக்கான கடற்பயணத்திற்காக உயிர்த்தெழுதல் எனும் நாவலை எழுதத் துவங்கினார். இது மூலமும் தனது நண்பர்கள் மற்றும்  மூலமும் மொத்தம் 30,000 ரூபிள் சேகரித்தளித்தார். இது அவர்களின் பயணத்தின் பாதிச்செலவாகும். 

பகுப்பு:பண்பாட்டு மானிடவியல்
பகுப்பு:உருசியாவின் வரலாறு
பகுப்பு:கனடாவின் வரலாறு
திசுநீர்த்தேக்கி

**திசுநீர் தேக்கி** (ஹிஸ்டமின்; Histamine) அண்மையில் நடக்கும் (நோய்) எதிர்ப்பு வினைகளில் பங்குபெறும் ஒரு கரிம நைட்ரசன் சேர்மமாகும். ஹிஸ்டமின் குடலில் நிகழும் உடல் வினைகளைக் கட்டுப்படுத்துகின்றது. மேலும், நரம்பு பரப்பியாகவும் செயல்படுகின்றது.  திசுநீர் தேக்கி, அழற்சி வினைகளைத் தூண்டுகிறது. நோய்க்கிருமிகளுக்கு எதிராக நிகழும் எதிர்ப்பு வினைகளின்போது, அண்மையில் உள்ள இணைப்பிழையங்களில் காணப்படும் காரநிற நுண்மங்கள் மற்றும் அடிநாட்டக்கலங்களினால் திசுநீர் தேக்கி உருவாக்கப்படுகின்றது. ஹிஸ்டமின், இரத்தத் தந்துகிகளின் ஊடுருவுத்திறனை அதிகரித்து, வெள்ளை அணுக்கள் மற்றும் சில புரதங்கள் இரத்தத் தந்துகிகளை ஊடுருவிச் சென்று கிருமி தாக்கப்பட்டத் திசுக்களில் உள்ள நோய்கிருமிகளுடன் போராட வழி செய்கின்றது.

## வேதிப்பண்புகள்
ஹிஸ்டமின் வண்ணமற்ற, நீர் உறிஞ்சும் படிகங்களாக உருவாகின்றது. இப்படிகங்கள் 84°செ வெப்ப நிலையில் உருகும் தன்மைக் கொண்டது. நீரிலும், எதனோலிலும் எளிதில் கரையும். டைஈதைல் ஈதரில் சிறிதளவே கரையும். நீர்க்கரைசலில் இரு இடமாற்றியங்களாக காணப்படுகின்றது. *N<sup>π</sup>-H*-ஹிஸ்டமின் மற்றும் *N<sup>τ</sup>-H*-ஹிஸ்டமின்.

## தொகுப்பு
ஹிஸ்டிடின் அமினோ அமிலத்திலிருந்து கார்பாக்சில் தொகுதி நீக்கப்படுவதன் மூலம் ஹிஸ்டமின் பெறப்படுகின்றது. இவ்வினை *L-ஹிஸ்டிடின் கார்பாக்சில் நீக்கி* நொதியத்தால் வினையூக்கம் செய்யப்படுகின்றது. திசுநீர் தேக்கி ஒரு நீர்நாடும், இரத்தக் குழாய் குழல் இயக்கும் அமைனாகும்.

## மேற்கோள்கள்

பகுப்பு:உயிர்வேதியியல்
பகுப்பு:அமீன்கள்